Wilhelm von Hanno

Andreas Friedrich Wilhelm von Hanno (født 15. desember 1826 i Hamburg, død 12. desember 1882 i Christiania), opprinnelig Hübner, var en tyskfødt norsk arkitekt, billedhugger, maler og grafiker som har tegnet en rekke viktige bygninger i Oslo, blant annet en del bygg på Akershus festning.

 Bakgrunn 
Wilhelm ble født i 1826 i Hamburg som Andreas Friedrich Wilhelm Hübner. Faren, musikklærer og bibliotekar Johann Carl Hübner (født 1790), var opprinnelig fra Königsberg. Han skal angivelig senere også ha kalt seg seg von Hanno, muligens som et uformelt tilleggsnavn nærmere midten av 1800-tallet. Det opprinnelige familienavnet Hübner betyr «husmann» eller «småbruker» og er et svært vanlig etternavn i Tyskland. Noe sted med navnet Hanno er ikke kjent, og det er mulig at det bare var et rent dekorativt navn. Familien var ikke adelig, og å ta et nytt navn med «von» i Tyskland på den tiden uten å være adelig var både sosialt og juridisk risikabelt, og trolig ikke offisielt anerkjent. Da Wilhelm flyttet til Norge i 1850-årene, tok han navnet von Hanno der. Wilhelm ble stamfar for slekten von Hanno i Norge.Stephan Tschudi-Madsen: Oslo Militære Samfunds bygning - og dets arkitekt  (foredrag i Militærsamfunnet i 2003)

 Virke som arkitekt  
Wilhelm von Hanno fullførte Trefoldighetskirken i 1853–1858, påbegynt av arkitekt Alexis de Chateauneuf. Han arbeidet i kompaniskap med sin landsmann Heinrich Ernst Schirmer i årene 1853–1864. Sammen utformet de mange sentrale bygg i Oslo. Deres forslag til bygning for Stortinget, i tysk-gotisk stil, vant opprinnelig anbudskonkurransen.Schirmer og von Hanno fra arc! Arkitekturhistorie Samarbeidet brøt sammen i forbindelse med utformingen av arkitekttegningene til Grønland kirke, en konkurranse von Hanno vant.

Wilhelm von Hanno tegnet også obelisken som høsten i 1854 ble satt opp på Fuglenes i Hammerfest som det nordlige endepunkt for Den russisk-skandinaviske meridianbuen, i 2005 innskrevet i UNESCOs verdensarvliste som Struves meridianbue (The Struve Geodetic Arc). Meridianbuen strakte seg fra Hammerfest til Svartehavet, og målingene ble utført i tiden 1816–1855. I dagligtale kalles obelisken «meridianstøtten i Hammerfest». 
På oppfordring fra I.C. Dahl kom Heinrich Ernst Schirmer til Norge og ble Linstows assistent, deretter gikk Schirmer i kompaniskap med von Hanno i årene 1853–1864. Sammen utførte de flere jernbanestasjoner og leverte forslag til bygning for Stortinget i 1857.Hvattum, Mari: «En kosmopolitt i Christiania.» Klassekampen, 27. august 2014.

Von Hanno er opphavsmannen til «Posthornfrimerkene», verdens eldste frimerkemotiv i kontinuerlig bruk, lansert første gang i 1872.Ny epoke for norsk verdensrekord fra Posten arkivert utgave

 Eksempler på bygg 

 Tilknytning til Disenå 
Wilhelm von Hannos svigerdatter Ingeborg Gjerdrum von Hannohttps://www.geni.com/people/Ingeborg-Gjerdrum-von-Hanno/6000000002834915636 var barnebarn av generalløytnant og statsråd Harald Nicolai Storm Wergeland og Anne Sophie Wergeland (Schøyen);https://www.geni.com/people/Anne-Sophie-Wergeland/6000000001332894270 hun var født og oppvokst på Skøyen gård på Disenå i Sør-Odal kommune. Von Hanno tegnet stasjonsbygningene på Disenå stasjon og Seterstøa stasjon, samt Kongsvinger stasjon, Sander stasjon, Skarnes stasjon, Årnes stasjon, Haga stasjon, Blaker stasjon, Fetsund stasjon og første stasjonsbygningen på Lillestrøm stasjon.

 Referanser 

 Eksterne lenker 

 artemisia.no om Wilhelm von Hanno


Kategori:Norske grafikere
Kategori:Arkitekter innen historismen
Kategori:Tyske malere
Kategori:Tyske grafikere
Kategori:Norske frimerkekunstnere
Kategori:Personer begravet på Vår Frelsers gravlund
Kategori:Personer fra Hamburg
Kategori:Blå skilt i Oslo